CELEX: 62015TA0540
Language: hu
Date: 2018-03-22 00:00:00
Title: T-540/15. sz. ügy: A Törvényszék 2018. március 22-i ítélete – De Capitani kontra Parlament („A dokumentumokhoz való hozzáférés — 1049/2001/EK rendelet — Folyamatban lévő jogalkotási eljárásra vonatkozó dokumentumok — Háromoldalú egyeztetések — Az Europolról, valamint a 2009/371/IB és 2005/681/IB határozatok hatályon kívül helyezéséről szóló európai parlamenti és tanácsi rendeletre vonatkozó javaslattal kapcsolatos, négyoszlopos táblázatok — A hozzáférés részleges megtagadása — Megsemmisítés iránti kereset — Az eljáráshoz fűződő érdek — Elfogadhatóság — Az 1049/2001 rendelet 4. cikke (3) bekezdésének első albekezdése — A döntéshozatali eljárás védelmére vonatkozó kivétel — A háromoldalú egyeztetések keretében készített, négyoszlopos táblázatokhoz való hozzáférés megtagadására vonatkozó általános vélelem hiánya”)

7.5.2018   
            
            
               HU
            
            
               Az Európai Unió Hivatalos Lapja
            
            
               C 161/46
            
         A Törvényszék 2018. március 22-i ítélete – De Capitani kontra Parlament
   (T-540/15. sz. ügy) (1)
   
   ((„A dokumentumokhoz való hozzáférés - 1049/2001/EK rendelet - Folyamatban lévő jogalkotási eljárásra vonatkozó dokumentumok - Háromoldalú egyeztetések - Az Europolról, valamint a 2009/371/IB és 2005/681/IB határozatok hatályon kívül helyezéséről szóló európai parlamenti és tanácsi rendeletre vonatkozó javaslattal kapcsolatos, négyoszlopos táblázatok - A hozzáférés részleges megtagadása - Megsemmisítés iránti kereset - Az eljáráshoz fűződő érdek - Elfogadhatóság - Az 1049/2001 rendelet 4. cikke (3) bekezdésének első albekezdése - A döntéshozatali eljárás védelmére vonatkozó kivétel - A háromoldalú egyeztetések keretében készített, négyoszlopos táblázatokhoz való hozzáférés megtagadására vonatkozó általános vélelem hiánya”))
   (2018/C 161/50)
   Az eljárás nyelve: angol
   
      Felek
   
   
      Felperes: Emilio De Capitani (Brüsszel, Belgium) (képviselők: O. Brouwer, J. Wolfhagen és E. Raedts ügyvédek)
   
      Alperes: Európai Parlament (képviselők kezdetben: N. Görlitz, A. Troupiotis és C. Burgos, később: N. Görlitz, C. Burgos és I. Anagnostopoulou meghatalmazottak)
   
      Az alperest támogató beavatkozók: az Európai Unió Tanácsa (képviselők: E. Rebasti, B. Driessen és J.-B. Laignelot meghatalmazottak) és Európai Bizottság (képviselők: J. Baquero Cruz és F. Clotuche-Duvieusart meghatalmazottak)
   
      Az ügy tárgya
   
   Az Európai Parlament 2015. július 8-i A(2015) 4931. sz. azon határozatának a megsemmisítése iránt az EUMSZ 263. cikk alapján benyújtott kérelem, amely megtagadta a felperesnek a LIBE-2013–0091–02. és a LIBE-2013–0091–03. sz. dokumentumhoz való teljes körű hozzáférését.
   
      Az ítélet rendelkező része
   
   
               1)
            
            
               A Törvényszék megsemmisíti az Európai Parlament 2015. július 8-i A(2015) 4931. sz. határozatát, amennyiben az megtagadta Emilio De Capitani teljes körű hozzáférését a LIBE-2013–0091–02. és LIBE-2013–0091–03. sz. dokumentumokhoz.
            
         
               2)
            
            
               A Parlament maga viseli a saját költségeit, valamint az E. De Capitani részéről felmerült költségeket.
            
         
               3)
            
            
               Az Európai Unió Tanácsa és az Európai Bizottság maga viseli a saját költségeit.
            
         
      (1)  HL C 398., 2015.11.30.